شەفەق نیوز/ دەیان لە خوەنەوارەێل زانکۆی سەڵاحەدین لە هەولێر، ئمڕوو سێشەممە، لە وەردەم وەزارەت خوەنستن باڵا و تۊەژینەوەی زانستی لە حکومەت هەرێم خوەپیشاندان کردن.
پەیامنیر ئاژانس شەفەق نیوز وت: خوەپیشاندەرەێل دروشمەێل داواکاری  لە حکومەت ئەرا خەرجکردن پەخشیش خوەنستن وە خوەنەوارەێل زانکۆیە وە بڕ 100 هەزار دینار ئەرا خوەنەوار دەێشت شار و 50 هەزار ئەرا خوەنەوار ناو شار بەرز کردن.
یەکیگ لە بەشداربۊیەێل وە ئاژانس شەفەق نیوز وت: شەرمەزار تۊنوتیژیەێل دۊیکەی سلێمانی کەێمن ک وەرانوەر خوەنەوارەێل کریا، ئمڕوو ئیمە هاتیمنە ئەرا داواکاری ئەو بڕە بەخشیشە.
